สังคมข่าวหุ้นเกียรติก้อง ว่องไวยากร
*********ปรับฐานก่อนดีกว่า
15 ก.พ. 2560

*********ปรับฐานก่อนดีกว่า
*******ตลาดหุ้นไทยวานนี้ยังคงปรับฐานความกังวลมีอยู่ ทั้งเรื่องของเฟด และนโยบายทรัมป์ นักลงทุนรอฟังเจเน็ตเยลเลน ประธานธนาคารกลางสหรัฐ (เฟด)กล่าวสุนทรพจน์ที่รัฐสภาเป็นครั้งแรก(ในวันที่ 14-15 ก.พ. นี้)  ซึ่งจะบอกได้ว่าทิศทางการปรับขึ้นดอกเบี้ยของสหรัฐปีนี้จะเป็นอย่างไรแต่ถ้าเป็นปัจจัยบวกตอนนี้ คงเป็นเรื่องที่ MSCI ปรับเพิ่มน้ำหนักตลาดหุ้นไทย ที่จะมีผลวันที่ 28 ก.พ.นี้ฟันด์โฟลว์ยังคงไหลเข้าอย่างต่อเนื่อง เป้าหมายด่านสำคัญ 1,600 จุดคงอีกไม่นานเกินรอ
****เก็บหุ้นรอปันผล แบงก์กรุงเทพภายใต้การนำของชาติศิริ โสภณพนิช กรรมการผู้จัดการใหญ่และกรรมการบริหารธนาคารกรุงเทพ จะประกาศประมาณปลายเดือนนี้ จ่ายหนัก ประมาณ 4.5 บาทต่อหุ้น คิดเป็นอัตราเงินปันผลตอบแทนทั้งปี 3.6% อีกตัวก็คงเป็น KKP จ่ายมากกว่า 7% งานนี้นักลงทุนเลยแห่เข้ามาเก็บก่อนขึ้น XD ดีกว่า***บ้านปู ควงคู่มากับน้องมิ้นท์หลังจากที่เอ็มเอฟซีไอเพิ่มน้ำหนักให้หุ้นสองตัวนี้ ขณะที่ BANPU ราคายังค่อนข้างถูก เมื่อเทียบกับกลุ่มเดียวกัน ส่วน MINT เองก็จะกลับมาสวยอีกครั้งในไตรมาสแรกนี้ ใครชอบตัวไหนก็เลือกช้อปกันเลย
*******กลุ่มพลังงานยังเป็นตัวถ่วงตลาดวานนี้นักวิเคราะห์มองว่าน่าจะเป็นผลกำไรของกลุ่มพลังงานที่ตลาดคาดว่าจะมีอัตราการขยายตัวลดลง แม้เทวินทร์ วงศ์วานิชประธานเจ้าหน้าที่บริหารและกรรมการ ผู้จัดการใหญ่ บริษัท ปตท. มีแผนลงทุน  5 ปี (2560-2564) ในกลุ่ม วงเงิน 1.6 ล้านล้านก็ตามแต่ราคาหุ้นก็ยังได้รับผลกระทบจากความผันผวนของราคาน้ำมันและการเก็งกำไร
****ครม.ไฟเขียววานนี้ว่าจ้าง บมจ.ทางด่วนและรถไฟฟ้ากรุงเทพ (BEM) ของกลุ่มเฮียปลิวแห่ง ช.การช่าง  ให้ติดตั้งระบบรถไฟฟ้า จัดการเดินรถไฟฟ้าและบริหารการเดินรถไฟฟ้าสายสีน้ำเงิน ช่วงเตาปูน-บางซื้อ วงเงินรวม 918 ล้านบาท เป็นอันว่างานนี้ดีทั้งเบ็มและ CK
********** หุ้นน้องใหม่ SEภายใต้การนำของ นางสาวอรสา วิมลเฉลา ประธานเจ้าหน้าที่บริหาร บริษัทสยามอีสต์ โซลูชั่น ร้อนแรงหลังเข้าเทรดวานนี้ ราคาเหนือจองทำเอาผู้บริหารอมยิ้มไม่ได้ เพราะราคาเกินกว่าที่โบรกฯให้ไว้ทุกสำนักฯตอนนี้เลยต้องไปปรับเป้าหมายใหม่กันอีกที*****SQ ภายใต้การนำศาศวัตศิริสรรพ์ ประธานเจ้าหน้าที่บริหาร บริษัท สหกลอิควิปเมนท์ ไปต่อไม่ไหวจังหวะนี้ต้องรอย่อลงมาก่อน แต่หุ้นตัวนี้ถือว่าเป็นหุ้นพื้นฐานดีคู่แข่งน้อยโอกาสได้งานใหม่มีสูง กำไรของสูง เป้าที่ 6.0 บาทได้เห็นแน่นอน
*************IFEC ได้บอร์ดใหม่แล้ว จากกลุ่มทวิชเตชะนาวากุล  5 คน  กับ  วิชัย ถาวรวัฒนายงค์ ประธานกรรมการ IFEC อีก 2 คนงานนี้สิ่งที่ต้องทำหลังจากนี้คือรีบประชุมบอร์ดเพื่ออนุมัติแก้ปัญหาหนี้ตั๋วบี/อี และหุ้นกู้โดยเร็วที่สุดภายใน 1-2 วันนี้ พร้อมทั้งปลดเครื่องหมาย SP  แต่คงมีแรงเทขายออกมากระหน่ำใครใจแข็งน่าจะรอไปก่อนอย่าตกใจ
********** ACAP กลายเป็นหุ้นที่มีพื้นฐาน ตั้งแต่สุกัญญา สุขเจริญไกรศรีประธานเจ้าหน้าที่บริหาร บริษัท เอแคป แอ๊ดไวเซอรี่ เข้ามาบริหารกิจการโตวันโตคืน แต่ราคาตอนนี้ค่อนข้างสูงไปหน่อย ถ้าปรับลดลงมาแถวๆ 20 บาทก็น่าจะตามไปดู
************BLANDของเสี่ยช้างเป็นหุ้นตัวหนึ่งที่คาดว่าจะมีผลประกอบการไตรมาสที่ 4 ออกมาโดดเด่นจึงแนะนำให้เก็งกำไรระยะสั้น ราคาเป้าหมาย 2.8 บาท อัพไซด์มีค่อนข้างสูงถ้ารถไฟฟ้าสีชมพูขึ้นเมื่อไหร่ งานนี้วิ่งกระจายราคาที่ดินแถวเมืองทองจะได้ปลดล็อกเสียที********